Matrikulant sterf dag voor matriekafskeid in ongelukWiam Page. Foto: Facebook Wiam Page (18), ŉ leerling aan die Hoër Tegniese Skool Tom Naudé, was Donderdag op pad huis toe, toe hy in Generaal Viljoenstraat teen die motor gebots het. Louisa de Kock, ŉ ooggetuie, het aan Beeld gesê dat Page agter ŉ motor gery het toe die motor skielik remme aangeslaan het vir ŉ spoedwal. Page het toe na regterbaan geswenk om ŉ botsing met die motor te vermy. ŉ Ander motor het intussen uit die parkeerarea van ŉ slaghuis gery en voor Page se motorfiets ingery. “Ek dink nie die bestuurder van die motor of Wiam het mekaar gesien nie,” het De Kock aan Beeld gesê. Die matriekafskeid het Vrydag plaasgevind.